La delegació d'Arxiu i Biblioteques inaugura l'exposició ‘Lloc de paraules’ este divendres
19 de novembre 2019

![](/media/5jkaocrw/52c_triptico-exposicion-lloc-de-paraules-2.jpg)  

La delegació d'Arxiu i Biblioteques de l'Ajuntament de Sagunt ha organitzat l'exposició ‘Lloc de paraules’, de l'autor Tomás Gorria. La mostra s'inaugurarà este divendres, 22 de novembre, a partir de les 19.30 hores al Centre Cívic Antic Sanatori del Port de Sagunt, i estarà exposada fins al 22 de desembre.

  

Amb esta mostra, el dissenyador gràfic Tomás Gorria tracta de donar vida a les paraules alhora que fa un repàs per la seua carrera professional. Per a això, utilitza l'humor, juga amb els vocables, les grafies, els logos, les tipografies i la imaginària popular. Tal com ell explica, el títol ‘Lloc de paraules’ ve de «**lloc en tant ubicació i en tant so que remet al joc**». Gorria utilitza el seu enginy per a retorçar les paraules i extraure el seu suc, donant com a resultat el seu propi significat peculiar i creatiu de cada paraula.

  

En l'exposició, per tant, es podran veure cartells relacionats amb activitats culturals diverses, amb qüestions polítiques i socials, o amb simples manifestacions del seu enginy, fustes, fotografies antigues de rètols, collages de revistes maquetades per ell i objectes diversos que utilitza amb gran creativitat.

![](/media/3uwf1qu1/52c_triptico-exposicion-lloc-de-paraules-1.jpg)  
  

*   [](http://www.facebook.com/sharer.php?u=https://aytosagunto.es/va/actualitat/la-delegacio-d-arxiu-i-biblioteques-inaugura-l-exposicio-lloc-de-paraules-este-divendres/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-d-arxiu-i-biblioteques-inaugura-l-exposicio-lloc-de-paraules-este-divendres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-d-arxiu-i-biblioteques-inaugura-l-exposicio-lloc-de-paraules-este-divendres/ "Linked In")
*   [](mailto:?body=https://aytosagunto.es/va/actualitat/la-delegacio-d-arxiu-i-biblioteques-inaugura-l-exposicio-lloc-de-paraules-este-divendres/)